**Auto-szűrő fejlesztése táblázat alapú jelentések utólagos, böngészőn belüli tovább-feldolgozására**

Development of a filter system like Auto-filter to process table based reports in a web browser

Készítette: **Bures Tamás** SZIE GTK ISZAM, IV. évfolyam

Témavezető: Dr. Pitlik László, egyetemi docens, SZIE GTK TKI

Adathalmazokkal és adattáblákkal mindenki dolgozik témakörtől és szakterülettől függetlenül. A legtöbb esetben rendelkezésünkre áll valamilyen táblázatkezelő szoftver (Microsoft Excel, Open Office stb.) de olykor (például egy weboldal által generált adattáblával) már nehéz úgy dolgozni, hogy annak tartalmát a saját igényeink szerint rendezni, szűrni tudjuk, majd a rendezett adathalmazzal tudjunk tovább dolgozni.

Az előző bekezdésben feltárt problémákra szeretne a szerző egy olyan alkalmazást, aminek a futtatására egy web-böngészőnél többre nincs szükség, és oszlop szinten szűrni, rendezni lehessen egyszerűen kivitelezhető szabályok szerint.

A dolgozat témájának célpontja tehát mindenki. Kicsit bővebben minden olyan ember vagy embercsoport, akiknek néha úgy kell dolgozniuk, hogy nincs elérhető internetkapcsolat a számítógépükön, viszont adattáblákkal kell dolgozniuk, illetve olyan embereknek, akiknek nem áll rendelkezésükre valamilyen, az első pontban példaként felsorolt táblázatkezelő szoftver.

Az egyszerű kialakításnak és az offline módnak köszönhetően a felhasználók a nagy adattáblákat is könnyedén, ésszerűen tudják kezelni, szűrni, rendezni, legyen szó egy programozóról, vagy egy titkárról.